Tamaskan

Tamaskan ialah satu baka anjing dari Finland yang telah dibiakbakakan secara terpilih untuk menyerupai serigala atau anjing serigala. Walaupun asal usul sebenarnya tidak pasti, anjing baka kacuk ini ialah silangan baka yang terutamanya Artik, iaitu husky Alaska, malamut Alaska, anjing Eskimo Kanada, anjing gembala Jerman, husky Labrador, dan husky Siberia. Tamaskan tidak diiktiraf sebagai baka oleh Persekutuan Kinologi Antarabangsa tetapi diiktiraf sebagai baka oleh American Rare Breed Association.

Anjing Inuit utara
Sesetengah sumber memerihalkan anjing Inuit utara, dengan tamaskan sebagai cabang, bersama-sama dengan yang lain seperti anjing balak British dan utonagan, yang dikembangkan daripada projek pembiakbakaan tahun 1980-an di United Kingdom dengan objektif untuk menghasilkan baka anjing yang menyerupai serigala. Anjing Inuit utara berasal daripada anjing dengan keleluhuran baka yang tidak diketahui yang diimport dari Amerika Utara pada tahun 1980-an yang disilangkan dengan malamut Alaska, anjing gembala Jerman, husky Siberia, dan mungkin anjing Samoyed. Matlamatnya adalah untuk mengembangkan anjing yang menyerupai serigala dari segi penampilan tetapi sesuai untuk pendampingan dan boleh dilatih untuk pelbagai tugas. Semasa perkembangannya, inisiatif pembiakbakaan anjing Inuit utara mencapah kepada beberapa baka berkaitan, termasuk tamaskan, anjing balak British, dan utonagan.

Perihal
Tamaskan ialah anjing besar, atletik, dan lebih tinggi sedikit daripada anjing gembala Jerman. Berkenaan dengan binaan, ia lebih besar daripada anjing kereta luncur salji tipikal tetapi lebih kecil daripada malamut Alaska.

Pada purata, tamaskan dewasa berukuran setinggi sekitar  pada paras bahu dan biasanya seberat –tamaskan jantan tercatat terberat (setakat kini) berukuran betul-betul seberat kurang daripada . Betina biasanya lebih kecil sedikit dan lebih ringan daripada jantan, dengan penampilan feminin tersendiri. Jantan adalah lebih berat dengan kepala lebih lebar dan struktur tulang lebih berat. Tamaskan mempunyai penampilan keserigalaan dengan ekor lebat lurus dan lapis bulu ganda tebal yang terdapat dengan tiga warna utama: kelabu serigala, kelabu merah, dan kelabu hitam. Setiap helaian rerambut pengawal adalah agouti yang berjalur-jalur di sepanjang helaian. Mata berbentuk badam berkisar daripada warna kuning hingga ambar dan prang, sementara mata berwarna lebih cerah adalah sangat jarang. Mata biru tidak boleh diterima, demikian juga mata tidak sepadan.

Pengujian genetik telah mengenal pasti varian warna yang dipautkan dengan trait merah separa resesif yang dibawa oleh sekurang-kurangnya 50% daripada jumlah anjing Inuit utara dan tamaskan. Varian ini, yang pada mulanya dikesan dalam sampel DNA daripada anjing prasejarah yang bertarikh kembali 10,000 tahun lalu, dikenal pasti sebagai salah satu mutasi terawal yang ditemukan pada kanin bela jinak.

Kesihatan
Secara keseluruhannya, keragaman tamaskan adalah sihat; hanya segelintir isu kesihatan ketara menjejaskan peratusan kecil susur galur setakat kini. Lebih kurang 10% daripada jumlah jantan menderitai kriptorkidisme: testis tidak turun. Dengan kes ini, biasanya hanya sebiji testis turun sepenuhnya di dalam skrotum, manakala lagi sebiji testis kekal "tersembunyi" di dalam rongga abdomen. Epilepsi telah didiagnosis pada lima ekor anjing, menjejaskan kira-kira 1 daripada setiap 100 ekor tamaskan berdaftar di seluruh dunia. Beberapa anjing telah didapati sebagai pembawa bagi mielopati degeneratif. Seperti semua anjing baka besar, displasia pinggul ialah risiko.

Sejarah
Pada tahun 1980-an, lima ekor anjing asal husky Siberia diimport ke United Kingdom dari Amerika Syarikat. Anjing-anjing ini kemudian dibiakbakakan dengan malamut Alaska, husky Siberia, dan anjing gembala Jerman untuk mewujudkan anjing dengan fenotip mirip serigala, tetapi dengan perangai baik. Pada tahun 1980-an, anjing-anjing ini dilabel sebagai anjing serigala atau hanya ajukan serigala. Rekod buruk disimpan semasa era ini dan, oleh yang demikian, keleluhuran kebanyakan anjing ini tidak diketahui.

Pengasas baka Lynn Hardey dan Jennie Peacock merupakan ahli jawatankuasa British and International Utonagan Society, tetapi percaya bahawa anjing-anjing itu menjadi terlalu berkaitan antara satu sama lain dan berkeputusan untuk mencari kepelbagaian genetik di luar negara. Di Finland, mereka menemukan silangan husky pekerja dan membeli beberapa ekor anjing itu untuk ditambahkan dalam susur galur mereka. Walau bagaimanapun, majoriti pembiak baka utonagan tidak berminat dengan penambahan baharu dan, oleh itu, pengasas berangkat untuk memulakan Tamaskan Dog Register pada tahun 2006.

Kelab baka
Terdapat kelab baka di Amerika Syarikat (Tamaskan Dog Register), di Kanada (National Tamaskan Club of Canada), di Perancis (Club Français du Tamaskan), di Jerman (Tamaskan Club Germany), di Belanda (Nederlandse Tamaskan Club), di Croatia (Hrvatski Tamaskan Savez), dan di United Kingdom (Tamaskan Dog Society of Great Britain).

Tamaskan masyhur
Pada Oktober 2007, seekor tamaskan bernama Genghis Khan ditonjolkan sebagai serigala dalam video muzik untuk kugiran Lucretia Choir.

Pada September 2010, seekor tamaskan jantan daftaran TDR bernama Wave menjadi maskot hidup rasmi pasukan football Universiti Negeri Carolina Utara: NC State Wolfpack. Wave (juga dikenali sebagai "Tuffy") kini menghadiri kebanyakan perlawanan di tempat sendiri dan dapat dilihat di garisan tepi.

Pada September 2012, empat ekor tamaskan ditampilkan dalam program televisyen HRT 1 Croatia Kućni ljubimci.

Pada tahun 2016, seekor tamaskan bernama Luchta (White Elk Luchta) muncul di Broadway. Luchta memainkan peranan sebagai "The Wolf" dalam The Crucible karya Arthur Miller yang diterbitkan oleh Scott Rudin dan diarahkan oleh Ivo van Hove.

Pada 19 September 2017, Kaoru, seekor anjing terapi berusia empat tahun, ditemani oleh pemiliknya, seorang lagi pengendali, dan 10 ekor anjing lain di denai pendakian di Whistler, British Columbia, Kanada. Kaoru memberikan sokongan kepada ramai orang, termasuk kanak-kanak dengan autisme. Semasa pendakian, Kaoru disalah anggap sebagai serigala oleh seorang pemburu, yang menembaknya dari jarak dekat, lalu membunuhnya.

Dalam kebudayaan popular
 Anjing Inuit utara digunakan dalam penggambaran siri televisyen Game of Thrones untuk menggambarkan serigala menggerunkan.
 Seekor tamaskan bernama Luchta memainkan watak serigala dalam terbitan Broadway tahun 2016 The Crucible.
 Seekor tamaskan bernama Tuffy telah menjadi maskot hidup untuk NC State Wolfpack sejak tahun 2010, muncul di garisan tepi permainan football, bowl game, dan acara football lain dan bola keranjang lelaki.
 Siri Starz Outlander menggunakan anjing Inuit utara untuk menggambarkan "anjing serigala" milik Young Ian, iaitu Rollo. Yang pertama, Dui (disebut "Dewey"), singkatan untuk Mac Dugh, muncul pada musim 4–6. Penggantinya, Yogi, mengambil alih peranan pada musim 7.

Lihat juga
 Anjing serigala Czechoslovakia
 Anjing Inuit utara
 Anjing serigala Saarloos
 Pembiakbakaan kembali

Catatan

Rujukan

Pautan luar






Kategori:Baka anjing
Kategori:Baka anjing jarang
Kategori:Baka spits
Kategori:Anjing tarikan
Kategori:Anjing pekerja
Kategori:Baka silang anjing